එහි ප්‍රධාන වසංගත රෝග විද්‍යාඥ විශේෂඥ වෛද්‍ය සුදත් සමරවීර කියා සිටියේ නිවාස ආශ්‍රිතව නිරෝධායනය වීම සම්බන්ධයෙන් ජනතාව අනිසි බියක් ඇතිකර ගත යුතු නොමැති බවයි.එමෙන්ම, ආසාදිතයින්ගේ සිටින ස්ථානවල වාතය හරහා වෛරසය ව්‍යාප්තවීමක් සිදුනොවන බව සෞඛ්‍ය අමාත්‍යාංශයේ නියෝජ්‍ය සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය හේමන්ත හේරත් කියා සිටියා.සෞඛ්‍ය අමාත්‍යාංශයේ රසායනාගාර සේවා නියෝජ්‍ය අධ්‍යක්ෂ ජනරාල් විශේෂඥ වෛද්‍ය ආනන්ද ජයලාල්, හිරු ටී.වී. පත්තරේ විස්තරේ වැඩසටහනට එක්වෙමින්, පී.සී.ආර්. පරීක්ෂණ වෙනුවට නව පරීක්ෂණ ක්‍රමවේදයක් හඳුන්වාදීමට පවතින සූදානම පිළිබඳව අදහස් පළ කළා.මේ වනවිට මෙරටින් කොරෝනා ආසාදිතයින් 8,413 ක් වන අතර, ඊයේ දිනය තුළ වාර්තා වූ ආසාදිතයින් සංඛ්‍යාව 541 ක්.